Det var åbenbart ikke til at ryste ugens nederlag i pokalsemifinalen mod AGF af sig. For søndag havde AaB endnu en uheldig dag på græs. I opgøret mellem superligaens nummer to og tre var det dog aalborgenserne, der først bragte sig foran. Jönsson scorede kampens første, og AaBs eneste mål efter 12 minutter. Men herefter satte SønderjyskE sig på spillet, og det endte ud i en udligning blot seks minutter senere. Resten af kampen var chancefattig, og holdene gik til pausen med et mål hver. AaB havde flere chancer i første del af anden halvleg, men ingen af dem bar frugt. I kampens 70. minut scorede Bechmann fra SønderjyskE, og stillingen 2-1 blev holdt indtil kampen blev fløjtet af. Sønderjyske tog tre point, og kaprede dermed andenpladsen, og dermed må AaB tage sig til takke med nuværende tredjeplads i superligaen. Der er kun et enkelt point mellem Sønderjyske og AaB, men otte point op til FC København, der søndag aften spiller mod Brøndby.

Opsummering:
Efter et nederlag mod SønderjyskE rykkede AaB ned på en tredjeplads i superligaen.